paragraph_text: God. 968., Roman i njegov brat Boris otišli su u Carigrad gdje su postali „taoci”, kako bi bilo dogovoreno primirje između Bugarske i Bizanta. Nakon što je bugarski car Petar abdicirao, Borisu je bilo dopušteno vratiti se u Bugarsku i postati car. S njim je pošao i Roman, koji je možda postao bratov suvladar. On i Boris postali su sluge kijevskog kneza Svjatoslava I. i bizantskog cara Ivana I. Cimiska, nakon čije su pobjede bili odvedeni u Carigrad. Ivan I. je dao kastrirati Romana jer je htio spriječiti da dobije potomke koji bi mogli polagati pravo na bugarsko prijestolje.